32010D0276
L 121/10
SLUŽBENI LIST EUROPSKE UNIJE
ODLUKA KOMISIJE
od 10. svibnja 2010.
o izmjeni priloga I. i II. Odluci 2009/861/EZ o prijelaznim mjerama na temelju Uredbe (EZ) br. 853/2004 Europskog parlamenta i Vijeća u pogledu prerade sirovog mlijeka koje ne udovoljava zahtjevima u određenim objektima za preradu mlijeka u Bugarskoj
(priopćeno pod brojem dokumenta C(2010) 2953)
(Tekst značajan za EGP)
(2010/276/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (1), a posebno prvi stavak njezinog članka 9.,
budući da:
(1)
Uredba (EZ) br. 853/2004 utvrđuje posebna higijenska pravila za hranu životinjskog podrijetla za subjekte u poslovanju s hranom. Ta pravila uključuju zahtjeve higijene za sirovo mlijeko i mliječne proizvode.
(2)
Odluka Komisije 2009/861/EZ (2) predviđa određena odstupanja od zahtjeva iz potpoglavlja II. i III. poglavlja I. odjeljka IX. Priloga III. Uredbi (EZ) br. 853/2004 za objekte za preradu mlijeka u Bugarskoj navedene u toj Odluci. Ta Odluka primjenjuje se od 1. siječnja 2010. do 31. prosinca 2011.
(3)
U skladu s tim određeni objekti za preradu mlijeka navedeni u Prilogu I. Odluci 2009/861/EZ mogu, odstupajući od relevantnih odredbi Uredbe (EZ) br. 853/2004 prerađivati mlijeko koje udovoljava ili ne udovoljava zahtjevima pod uvjetom da se prerada mlijeka koje udovoljava zahtjevima i onog koje im ne udovoljava provodi na odvojenim proizvodnim linijama. Pored toga, neki objekti za preradu mlijeka navedeni u Prilogu II. toj Odluci mogu prerađivati mlijeko koje ne udovoljava zahtjevima bez odvojenih proizvodnih linija.
(4)
Bugarska je 20. studenoga 2009. Komisiji poslala revidiran i ažuriran popis tih objekata za preradu mlijeka. Stoga treba izmijeniti popis objekata iz priloga Odluci 2009/861/EZ.
(5)
Kako se Odluka 2009/861/EZ primjenjuje od 1. siječnja 2010., ova odluka se također treba početi primjenjivati od tog datuma.
(6)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilozi I. i II. Odluci 2009/861/EZ zamjenjuju se tekstom iz Priloga ovoj Odluci.
Članak 2.
Ova se Odluka primjenjuje od 1. siječnja 2010.
Članak 3.
Ova je Odluka upućena državama članicama.
Sastavljeno u Bruxellesu 10. svibnja 2010.